Diari Oficial de la Generalitat Valenciana


Sumari del DOGV 5897, del 20-11-2008 (2008/13904)

Informació pública de l'aprovació definitiva de la modificació de l'article 9.7.11, condicions d'ús, apartat 1. Usos prohibits, de la norma zonal 7, industrial del Pla General d'Ordenació Urbana.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5897

Data del DOGV
:   20-11-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/13593


Data del document
:   17-11-2008

Organisme emissor
:   Ajuntament d'Ibi

Tipus de document
:   Informació Pública

Descriptors 

:   * Ibi
    * pla d'urbanisme
    * administració local

Informació pública de l'aprovació definitiva de la modificació de l'article 9.7.11, condicions d'ús, apartat 1. Usos prohibits, de la norma zonal 7, industrial del Pla General d'Ordenació Urbana. [2008/13108]  
El Ple de l'Ajuntament, en sessió celebrada el dia 3 de novembre de 2008, va adoptar, entre altres, els següents acords:  
«Primer. Aprovar definitivament la modificació de l'article 9.7.11, condicions d'ús, apartat 1. Usos prohibits, de la norma zonal 7, industrial del Pla General d'Ordenació Urbana d'este municipi, i que queda redactat com es transcriu:  
«1. Usos prohibits  
Es prohibix qualsevol ús no inclòs en els articles 9.7.1 i 9.7.2 d'estes ordenances.  
També queden excloses les indústries que en el Decret 54/1990, de data 26 de març, del Consell de la Generalitat (nomenclàtor d'activitats molestes, insalubres, nocives i perilloses) queden qualificades com a molestes, nocives, insalubres o perilloses en índex alt grau 5, excepte si la perillositat prové de forma exclusiva per càrrega tèrmica ponderada, en este cas, el compliment del Reial Decret 2.267/2004, Reglament de Seguretat contra Incendis dels Establiments Industrials, garantirà la seguretat de les instal·lacions.  
No obstant això, podran ser autoritzades aquelles indústries que, qualificades com a molestes, nocives, insalubres o perilloses en índex alt graus 4 i 5, compten amb l'aprovació municipal per al seu emplaçament dins la zona industrial.»  
Segon. Aprovar definitivament la modificació de l'article 9.1.5, apartat a), de la norma zonal 1, nucli antic, del Pla General d'Ordenació Urbana d'este municipi, que queda redactat de la manera següent:  
«Es consideren usos compatibles amb el característic residencial, els següents:  
a) Industrial, en la seua categoria 1ª de tallers domèstics o artesanals en situació de planta baixa. S'exclouen els qualificats com a molests, insalubres i nocius en el nomenclàtor d'activitats.  
No obstant això, podran ser autoritzats aquells tallers que, sense perdre en cap cas la categoria d'artesanal, estiguen qualificats com a molests, nocius, insalubres o perillosos, i compten amb aprovació municipal per al seu emplaçament en el nucli antic».  
Tercer. Remetre a la Conselleria de Medi Ambient, Aigua, Urbanisme i Habitatge el certificat d'este acord, així com còpia de l'expedient administratiu diligenciat.»  
La qual cosa es fa pública als efectes oportuns, i es fa constar que contra este acte que posa fi a la via administrativa es podrà interposar amb caràcter potestatiu, recurs de reposició davant el ple, en el termini d'un mes a partir de l'endemà de la publicació d'este en el Diari Oficial de la Comunitat Valenciana.  
Igualment es podrà interposar directament recurs contenciós administratiu, en el termini de dos mesos a partir de l'endemà de la publicació d'este en el Diari Oficial de la Comunitat Valenciana, davant l'òrgan jurisdiccional competent, de conformitat amb el que establix la Llei 29/1998, de 13 de juliol, reguladora de la Jurisdicció Contenciosa Administrativa.  
Ibi, 17 de novembre de 2008.- El tinent d'alcalde: Miguel Ángel Agüera Sánchez.